title: Nõukogu direktiiv, 12. oktoober 1971, teravilja puistemassi mõõtmist käsitlevate liikmesriikide õigusaktide ühtlustamise kohta

text:
Tähtis õiguslik teade

|

31971L0347

Euroopa Liidu Teataja L 239 , 25/10/1971 Lk 0001 - 0008 Soomekeelne eriväljaanne: Peatükk 13 Köide 2 Lk 0075  Taanikeelne eriväljaanne: Seeria I Peatükk 1971(III) Lk 0757  Rootsikeelne eriväljaanne: Peatükk 13 Köide 2 Lk 0075  Ingliskeelne eriväljaanne: Seeria I Peatükk 1971(III) Lk 0852  Kreekakeelne eriväljaanne: Peatükk 13 Köide 1 Lk 0214  Hispaaniakeelne eriväljaanne: Peatükk 13 Köide 2 Lk 0091  Portugalikeelne eriväljaanne Peatükk 13 Köide 2 Lk 0091

		Nõukogu direktiiv,12. oktoober 1971,teravilja puistemassi mõõtmist käsitlevate liikmesriikide õigusaktide ühtlustamise kohta(71/347/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 100,võttes arvesse komisjoni ettepanekut,võttes arvesse Euroopa Parlamendi arvamust, [1]võttes arvesse majandus- ja sotsiaalkomitee arvamust [2]ning arvestades, et:liikmesriikides kasutatakse teravilja puistemassi mõõtmiseks erinevaid mõõtevahendeid ja mõõtmismeetodeid ning see mõjutab otseselt ühisturu toimimist; kõnesoleva valdkonna õigusaktide ühtlustamine ei hõlbusta kauplemist mitte ainult teraviljaga, vaid ka mõõtevahenditega;seetõttu on soovitav määratleda üks tunnusjoon, mida väljendatakse mõistega “EMÜ puistemass”, ning kindlaks määrata tehnilised nõuded, millele kõnealuse kontrollväärtuse määramise etalonid peavad vastama;mõõtevahendite puhul, mille täpsus on määratletud etalonide täpsuse alusel ja mis peavad läbima nõukogu 26. juuli 1971. aaasta direktiivis (mõõtevahendeid ja metroloogilise kontrolli meetodeid käsitlevate liikmesriikide õigusaktide ühissätete ühtlustamise kohta) [3]ettenähtud kontrolli, on olemas piisav tagatis nende seaduslikuks kasutamiseks kõikides liikmesriikides; järelikult võib kõnealuseid mõõtevahendeid turustada kõikjal ühenduses;liikmesriikidevahelises kaubanduses tuleb ära keelata teravilja puistemassi mõõtmine praegu ühenduses kehtivate mitmesuguste sätete ja tavade alusel; EMÜ puistemassi ainuõiguslik ning kohustuslik kasutamine kõikides liikmesriikides hoiab ära kõnealuse mõõtemeetodiga seotud vaidluste tekkimise ühendusesiseses kaubanduses,ON VASTU VÕTNUD KÄESOLEVA DIREKTIIVI:Artikkel 1Käesolevas direktiivis käsitletakse:a) teraviljale iseloomuliku tunnusjoone määratlemist, mida väljendatakse mõistega masse à l’hectolitre CEE, EEG natuurgewicht, EWG-Schüttdichte, peso ettolitrico CEE “EMÜ puistemass”;b) EMÜ puistemassi määramise tugietaloni tehnilise teostuse ja kasutamise tingimusi;c) tingimusi, millele peavad vastama EMÜ puistemassi määramise töömõõtevahendid.Artikkel 21. EMÜ puistemass on kilogrammides väljendatud massi ja hektoliitrites väljendatud mahu suhe mis tahes liiki teravilja mõõtmisel mõõtevahendiga ja meetodil, mis vastavad käesoleva direktiivi sätetele.2. EMÜ “võrdluspuistemass” on EMÜ puistemass, mis on määratud mõõtmisel ühenduse või liikmesriigi etaloniga, mis on valmistatud ja mida kasutatakse vastavalt I ja II peatüki I lisale.3. EMÜ võrdluspuistemassi väljendatakse kilogrammides hektoliitri kohta kahe kümnendkoha täpsusega.Artikkel 31. Ühenduse etalon on hoiul Saksamaa Liitvabariigi Metroloogiateenistuses. Vähemalt kord kümne aasta jooksul tuleb riigietalone vastavalt I lisale kontrollida, võrreldes neid ühenduse etaloniga, ning vastavalt sellele justeerida sama tüüpi ümberpaigutatava etaloni abil.2. Ümberpaigutatav etalon on mõõtevahend, millel puudub kaalumisseadis, kuid mille muud tunnusjooned on täpselt samad kui ühenduse etalonil ja riigietalonidel.Artikkel 41. Mõistet EMÜ puistemass võib kaubanduses kasutada üksnes sellise teravilja tunnusjoonte määratlemisel, mis on mõõdetud käesolevas direktiivis ettenähtud tingimustele vastava mõõtevahendiga.2. Liikmesriikidevahelises teraviljakaubanduses võib puistemass olla ainult eespool määratletud EMÜ puistemass.Artikkel 5EMÜ puistemassi määramiseks kaubanduses kasutatavad mõõtevahendid peavad vastama II lisa nõuetele.Need mõõtevahendid peavad läbima EMÜ tüübikinnituse ja EMÜ esmataatluse.Neid mõõtevahendeid valmistatakse ja kasutatakse vastavalt EMÜ tüübikinnitustunnistuses kindlaksmääratud tingimustele.Need mõõtevahendid kannavad EMÜ märke ja tähiseid.Artikkel 6Liikmesriigid ei tohi takistada, keelata ega piirata EMÜ puistemassi määramiseks kasutatava mõõtevahendi turuleviimist ega kasutuselevõtmist ega sellest keelduda, kui kõnealusel seadmel on EMÜ tüübikinnituse tähis või EMÜ esmataatluse märk.Artikkel 71. Liikmesriigid jõustavad käesoleva direktiivi järgimiseks vajalikud õigus- ja haldusnormid 18 kuu jooksul alates direktiivi teatavakstegemisest ja teatavad sellest viivitamata komisjonile.2. Liikmesriigid tagavad, et käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide tekst edastatakse komisjonile.Artikkel 8Käesolev direktiiv on adresseeritud liikmesriikidele.Luxembourg, 12. oktoober 1971Nõukogu nimeleesistujaL. Viglianesi[1] EÜT C 63, 28.5.1969, lk 27.[2] EÜT C 4, 14.1.1969, lk 4.[3] EÜT L 202, 6.9.1971, lk 1.--------------------------------------------------I LISAEMÜ PUISTEMASSI MÕÕTMISE ETALONIDI. KONSTRUKTSIOONINÕUDED1. Etalon koosneb mahumõõdust, täiteseadisest, kaabitsast, kaalumisseadisest ja täitekonteinerist.Kõik etaloni osad peavad olema vastupidavad ning hoolikalt valmistatud; kõik teraviljaga kokkupuutuvad pinnad peavad olema siledad ning valmistatud kasutamise seisukohalt püsiomadustega metallist, näiteks messingist või roostevabast terasest, mis on piisavalt paksud, et säilitada oma kuju tavaliste kasutustingimuste juures.2. Mahumõõt2.1. Mahumõõt on püstise pöördsilindri kujuline, mille silindri ülemine äär on tasaseks lihvitud.2.2. Täitmise ajal on mahumõõt alati samas asendis täiteseadise all.2.3. Täiteasendis oleva mahumõõdu kohale on kinnitatud mahumõõduga samale teljele ning sama siseläbimõõduga täiterõngas. Kraap liigub kerge lõtkuga kahe kõnealuse detaili vahel, kumbagi neist riivamata.3. Täiteseadis3.1. Täiteseadis koosneb sulgklapiga varustatud punkrist ja hajutusseadisest.3.2. Punker on tüvikoonuse kujuline, mille ülaosa külge on kinnitatud silindriline ääris ning alaosa külge sulgklapiga varustatud koonusjas väljalaskeotsak.3.3 Täiteasendis on punkri telg vertikaalne ja langeb kokku mahumõõdu teljega.3.4. Hajutusseadisel on täpselt ettenähtud kuju. Hajutusseadis ulatub väljalaskeotsiku sisse ja seda saab püstsuunas reguleerida. Hajutusseadise telg langeb kokku punkri teljega.4. Kaabits4.1. Kaabits koosneb kraabist, juhikust ja veoseadisest.4.2. Kraap peab olema lame, rõhtasendis ega tohi kasutamisel painduda.4.3. Juhik suunab kraabi liikumist täiterõnga alumise ääre ja mahumõõdu ülemise ääre vahel.4.4. Veoseadis hoiab juhikut pidevas liikumises läbi vilja.4.5. Pärast mahumõõdu täitmist ja kaalumist kogutakse täiterõngas asuval kraabil olev ülemäärane teravili konteinerisse.5. Kaalumisseadis5.1. Viljaga täidetud mahumõõtu kaalutakse 50kilogrammise võrdõlgse kangkaaluga.5.2. Kaalu vihilaua mass peab olema tasakaalus tühja mahumõõduga.6. Seadmed6.1. Mõõtevahendite osad, välja arvatud mahumõõt ja kaalud, kinnitatakse raamile nii, et täiteasendis mahumõõdu ülemine äär on rõhtasendis.6.2. Mõõtevahendi raam on varustatud vähemalt 500 mm pikkuse nöörloodi või vesiloodiga. Need seadmed näitavad täiteasendis mahumõõdu ülemise ääre rõhtsust.7. Üksikosade mõõtmedMahumõõtSiseläbimõõt | 295 mm ± 1 mm |Maht | 20 l ± 0,01 l |Mahumõõdu sisepõhja ja punkri koonusjase väljalaskeotsaku alumise serva vaheline kaugus | 500 mm ± 2 mm |Kraabi ja mahumõõdu ääre vaheline kaugus | 0,5 mm ± 0,2 mm |TäiterõngasSiseläbimõõt | 295 mm ± 1 mm |PunkerÜlemise silindrilise osa telje pikkus | 120 mm ± 2 mm |Koonilise osa telje pikkus | 240 mm ± 1 mm |Alumise koonusjase väljalaskeotsaku telje pikkus | 80 mm ± 0,5 mm |Punkri telje kogupikkus | 440 mm ± 3 mm |Ülemise silindrilise osa siseläbimõõt | 390 mm ± 1 mm |Koonusjase väljalaskeotsaku siseläbimõõt | |üleval (g’) | 84,5 mm ± 0,5 mm |all (g”) | 86,5 mm ± 0,5 mm |Vahe g”– g’ | 2 mm ± 0,5 mm |HajutusseadisVarda läbimõõt | 11 mm ± 0,2 mm |Lõõri raadius | 16 mm ± 0,5 mm |Silindrilise osa kõrgus | 5 mm ± 0,5 mm |Silindrilise osa läbimõõt | 33 mm ± 0,2 mm |KaabitsTõsteseadme veoraskuse mass | 5 kg ± 0,1 kg |TäitekonteinerMaht ülemise ääreni | 24 l ± 0, 1 l |8. JoonisEtalon on toodud lisatud skeemil.II. KASUTUSJUHENDMõõdetav teravili peab olema lisanditeta ning ümbritseva õhu temperatuurile lähedase temperatuuriga. See peab olema õhukuiv, st hügroskoopses tasakaalus ümbritseva õhuga. Selleks laotatakse mõõdetav teravili enne mahumõõdu täitmist õhukese kihina laiali ja jäetakse umbes kümneks tunniks puutumatult seisma. Ümbritseva õhu suhteline niiskus ei tohi olla üle 60 %.Puistemass sõltub kasutatud vilja kogusest ja punkri täitmise viisist. Seetõttu tuleks toimida järgmiselt:Mahumõõt 1 (vt lisatud skeemi) pannakse täiteasendisse, nii et selle telg langeb kokku täiterõnga 2 ja punkri 3 teljega, ning kinnitatakse kangi 15 liigutades lukustusvarda 16 abil. Kraap 9 viiakse algasendisse ja lukustatakse kangi 12 abil. Reguleerjalgade 19 abil reguleeritakse raami 20 nii, et mahumõõdu 1 ülemine serv oleks täitmise ajal rõhtasendis.Seejärel pannakse täitekonteinerisse (puudub skeemilt) 24 liitrit teravilja ja kontrollitakse, kas koonusjase väljalaskeotsaku 8 sulgklapp 4 on suletud, ning puistatakse teravili punkrisse 3. Riivi 5 abil avatakse sulgklapp 4, mida hoiab avatuna lukusti 6, ning lastakse vili alusvankrile 14 asetatud mahumõõtu 1. Viljavoogu kaitseb välismõjutuste eest krae 2a. Tugi 14a ei lase deformeeruda rööbastel, millel liiguvad alusvankri 14 rullikud.Mahumõõdu 1 ühtlaseks täitmiseks punkrisse 3 lastud ülemäärane vili (umbes 4 liitrit) jääb täiterõngasse 2, kuni mahumõõt on täielikult täidetud. Selle ülejäägi eraldamiseks mahumõõdu 1 sisust avatakse põiktalale 11 kinnitatud võllil pöörlev riiv 12, mis vabastab kraabi 9. Veoraskuse 13 abil käivituva kraabi 9 esiserv on piisavalt terav, et läbi lõigata mahumõõdu 1 servale jäänud viljaterad, mis võiksid takistada ühtlast pühkimist. Kui kraap 9 jõuab lõppasendisse, tõmmatakse alusvankrile 14 asetatud mahumõõt 1 kangi 15 abil välja, võetakse alusvankrilt maha, asetatakse kaalule ning kaalutakse selle sisu täpsusega ± 5 g.Kraap 9 tõmmatakse tagasi algasendisse, et kraabil olev ülemäärane vili langeks konteinerisse 17; ümbris 18 juhib kõik viljaterad konteinerisse. Pöörkäepideme 4a abil avatakse lukusti 6 ning seejärel suletakse sulgklapp 4.Kui sama proovi on vaja veel kord mõõta, tuleb mahumõõdus olev vili põhjalikult läbi segada konteinerisse kogunenud viljaga.Puistemassi kg/hl saadakse, jagades kaalumisseadise näidu väärtus N arvuga 0,2 hl.III. KONTROLLIMINE JA JUSTEERIMINE1. Mõõtmed ja mahudPunktis 1.7 märgitud mõõtmeid ja mahtusid kontrollitakse sobivate mõõtevahenditega.2. Töö kontrollimineRiigietalone kontrollitakse ja justeeritakse, võrreldes neid ühenduse etaloniga ümberpaigutatava etaloni abil.2.1. Kõnealusel kontrollimisel kasutatakse peaaegu kerakujulise teraga Manitoba nisu, mille puistemass on vähemalt 80 kg/hl. See peab olema hügroskoopses tasakaalus ümbritseva õhuga. Tehakse kuus mõõtmist vastavalt II jaotises esitatud tööjuhendile. Kui P tähistab kontrollitavat etaloni ja N tähistab EMÜ etaloni, siis tehakse mõõtmised vastavalt järgmisele skeemile:Võrdlemise nr | 1 | 2 | 3 | 4 | 5 | 6 |Seadmete järjestus | NP | PN | NP | PN | NP | PN |2.1.1. Kontrollitava etaloni P üksikväärtuste ja nende keskmise väärtuse vahe võib olla kuni ± 10 g.2.1.2. Mõõteseadme viga on kontrollitava etaloni P kuue näidu keskmise väärtuse ja EMÜ etaloni N kuue näidu keskmise väärtuse vahe. Lubatud piirviga on kuni ± 10 g.2.1.3. Punktides 2.1.1 ja 2.1.2 antud lubatud piirveast suurema vea põhjuseks võib olla vilja ebapiisav homogeensus; seetõttu tuleb selline vili jätta mõõtmiskohale laialilaotatuna seisma veel umbes kümneks tunniks ning seejärel korrata punktis 2.1 kirjeldatud mõõtmist.2.1.4. Mõõtevahendit tuleb reguleerida, kui ületatakse ainuüksi punktis 2.1.2 lubatud piirviga.Mõõtevahendi näitusid saab muuta, kui hajutusseadist 7 tõsta või langetada.Hajutusseadise 7 asendi muutmise järel korratakse punktis 2.1 kirjeldatud mõõtmist.3. Kaalumisseadis3.1. Kaalude viga koormuste puhul 10–20 kg võib olla kuni ± 0,01 % koormusest.3.2. Kasutatud kaaluvihtide vigade summa võib olla kuni ± 0,02 % nende nimimassist.Lisatud jooniste selgitus1. Mahumõõt2. Täiterõngas ja krae 2a3. Punker4. Sulgklapp ja pöörkäepide 4a5. Sulgklapi riiv6. Sulgklapi lukusti7. Hajutusseadis8. Koonusjas väljalaskeotsak9. Kraap10. Kraabi juhik11. Põiktala ja tugi 11a12. Kraabi riiv13. Veoraskus14. Alusvanker ja rööpmetugi 14a15. Alusvankri kang16. Lukustusvarras17. Konteiner18. Ümbris19. Reguleerjalad20. Raam+++++ TIFF +++++--------------------------------------------------II LISATERAVILJA PUISTEMASSI MÄÄRAMISE MÕÕTEVAHENDID1. EMÜ puistemassi määramise mõõtevahenditel peavad olema järgmised tunnused:a) nende ehitus ja valmistamisviis annavad võimaluse mõõtmisi piisavalt korrata ja reprodutseerida;b) puistemassi määramise lubatud piirviga on ± 0,5 % etaloni näidust;c) konteineri mahu suhteline lubatud piirviga on ± 0,2 %;d) kaalumisseadmega kaalumisel on suhteline lubatud piirviga 0,1 % kaalutava koguse massist;e) iga teatava teravilja mõõtmisel saadud mõõtmistulemus tohib kuuel järjestikusel mõõtmisel saadud puistemassi keskmisest väärtusest erineda kuni ± 0,3 %.2. Igal mõõteseadmel on nähtavale kohale kinnitatud andmeplaat, kuhu on loetavalt ja kustumiskindlalt märgitud järgmine info:a) EMÜ tüübikinnitustähis;b) tootja tunnusmärk või nimi;c) vajaduse korral tootja antud nimetus;d) tunnuskood ja valmistusaasta;e) mahumõõdu nimimaht ning kasutusjuhend või viide kasutusjuhendile.--------------------------------------------------


title: Euroopa Parlamendi ja nõukogu direktiiv 2011/17/EL, 9. märts 2011 , millega tunnistatakse kehtetuks metroloogiat käsitlevad nõukogu direktiivid 71/317/EMÜ, 71/347/EMÜ, 71/349/EMÜ, 74/148/EMÜ, 75/33/EMÜ, 76/765/EMÜ, 76/766/EMÜ ja 86/217/EMÜ  EMPs kohaldatav tekst

text:
               18.3.2011

               ET

               Euroopa Liidu Teataja

               L 71/1

         EUROOPA PARLAMENDI JA NÕUKOGU DIREKTIIV 2011/17/EL,
   9. märts 2011,
   millega tunnistatakse kehtetuks metroloogiat käsitlevad nõukogu direktiivid 71/317/EMÜ, 71/347/EMÜ, 71/349/EMÜ, 74/148/EMÜ, 75/33/EMÜ, 76/765/EMÜ, 76/766/EMÜ ja 86/217/EMÜ
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 114,
   võttes arvesse Euroopa Komisjoni ettepanekut,
   võttes arvesse Euroopa Majandus- ja Sotsiaalkomitee arvamust (1),
   toimides seadusandliku tavamenetluse kohaselt (2)

   ning arvestades järgmist:

               (1)

               Liidu parema õigusloome põhimõtetes rõhutatakse siseriiklike ja liidu õigusaktide lihtsustamise tähtsust, sest see on ülimalt oluline ettevõtjate konkurentsivõime tõstmiseks ja Lissaboni tegevuskava eesmärkide saavutamiseks.

               (2)

               Paljusid mõõtevahendeid reguleerivad eridirektiivid, mis on vastu võetud nõukogu 26. juuli 1971. aasta direktiivi 71/316/EMÜ (liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta) (3) alusel, mis sõnastati uuesti Euroopa Parlamendi ja nõukogu 23. aprilli 2009. aasta direktiiviga 2009/34/EÜ (mõõtevahendeid ja metroloogilise kontrolli meetodeid käsitlevate ühissätete kohta) (4).

               (3)

               Nõukogu 26. juuli 1971. aasta direktiiv 71/317/EMÜ (keskmise täpsusega risttahukakujulisi kaaluvihte alates 5 kg kuni 50 kg ning keskmise täpsusega silindrilisi kaaluvihte alates 1 kg kuni 10 kg käsitlevate liikmesriikide õigusaktide ühtlustamise kohta), (5) nõukogu 12. oktoobri 1971. aasta direktiiv 71/347/EMÜ (teravilja puistemassi mõõtmist käsitlevate liikmesriikide õigusaktide ühtlustamise kohta), (6) nõukogu 12. oktoobri 1971. aasta direktiiv 71/349/EMÜ (laevatankide kalibreerimist käsitlevate liikmesriikide õigusaktide ühtlustamise kohta), (7) nõukogu 4. märtsi 1974. aasta direktiiv 74/148/EMÜ (keskmisest täpsemaid kaaluvihte alates 1 mg kuni 50 kg käsitlevate liikmesriikide õigusaktide ühtlustamise kohta), (8) nõukogu 17. detsembri 1974. aasta direktiiv 75/33/EMÜ (külmaveearvesteid käsitlevate liikmesriikide õigusaktide ühtlustamise kohta), (9) nõukogu 27. juuli 1976. aasta direktiiv 76/765/EMÜ (alkoholomeetreid ja alkoholiareomeetreid käsitlevate liikmesriikide õigusaktide ühtlustamise kohta) (10) ning nõukogu 26. mai 1986. aasta direktiiv 86/217/EMÜ (mootorsõidukite rehvimanomeetreid käsitlevate liikmesriikide õigusaktide ühtlustamise kohta), (11) mis on vastu võetud direktiivi 71/316/EMÜ alusel, on tehniliselt vananenud, ei esinda mõõtevahendite tänapäevast taset või käsitlevad mõõtevahendeid, millega seotud tehnoloogiat enam ei arendata ning mis on järjest vähem kasutusel. Lisaks lubatakse liidu õigusaktide kõrval kohaldada siseriiklikke norme.

               (4)

               Kuigi nõukogu 27. juuli 1976. aasta direktiivis 76/766/EMÜ (alkoholisisaldustabeleid käsitlevate liikmesriikide õigusaktide ühtlustamise kohta) (12) on sätestatud täielik ühtlustamine, on enamik direktiivi sisust hõlmatud veini ja piiritusjookide alkoholisisalduse mõõtmist käsitlevate liidu õigusaktidega, täpsemalt komisjoni 17. septembri 1990. aasta määrusega (EMÜ) nr 2676/90 (millega nähakse ette ühenduse veinianalüüsi meetodid) (13) ning komisjoni 19. detsembri 2000. aasta määrusega (EÜ) nr 2870/2000 (millega sätestatakse ühenduse standardmeetodid piiritusjookide analüüsimiseks) (14). Alkoholisisaldustabelite rahvusvahelised standardid on identsed direktiivis 76/766/EMÜ sätestatuga ning need võivad jätkuvalt olla siseriiklike õigusaktide aluseks.

               (5)

               Kehtetuks tunnistatavates direktiivides käsitletud mõõtevahenditega seotud tehniline progress ja innovatsioon tagatakse praktikas välja töötatud rahvusvaheliste ja Euroopa tasandi standardite vabatahtliku kohaldamisega, sellistel standarditel põhinevaid tehnilisi nõudeid kehtestavate siseriiklike normide kohaldamisega või – parema õigusloome põhimõtete kohaselt – sätete lisamisega Euroopa Parlamendi ja nõukogu 31. märtsi 2004. aasta direktiivi 2004/22/EÜ mõõtevahendite kohta (15). Lisaks on kõigi kehtetuks tunnistatavate direktiividega seotud toodete vaba liikumine siseturul tagatud Euroopa Liidu toimimise lepingu artiklite 34, 35 ja 36 ning vastastikuse tunnustamise põhimõtte rahuldava kohaldamisega.

               (6)

               Direktiivi 2004/22/EÜ eelseisvat läbivaatamist silmas pidades tuleb seitsme direktiivi kehtetuks tunnistamise tähtpäev siiski määrata piisava ajavaruga, et võimaldada Euroopa Parlamendil ja nõukogul asuda direktiivi 2004/22/EÜ mis tahes muudatuste suhtes erinevale seisukohale.

               (7)

               Direktiiv 71/349/EMÜ tuleks kehtetuks tunnistada.

               (8)

               Direktiivid 71/317/EMÜ, 71/347/EMÜ, 74/148/EMÜ, 75/33/EMÜ, 76/765/EMÜ, 76/766/EMÜ ja 86/217/EMÜ tuleks samuti niipea kui võimalik kehtetuks tunnistada, kuid mitte enne hinnangu andmist selle kohta, kas kõnealuste direktiivide reguleerimisalasse kuuluvad mõõtevahendid tuleks lisada direktiivi 2004/22/EÜ reguleerimisalasse. Komisjon peaks sellise hinnangu andma paralleelselt oma aruandega direktiivi 2004/22/EÜ rakendamise kohta. Nimetatud hinnanguga seoses võib kõnealuste direktiivide kehtetuks tunnistamise tähtpäeva varasemaks muuta, et tagada mõõtevahendite valdkonnas liidu seadusandlike meetmete järjepidevus. Nimetatud direktiivide kehtetuks tunnistamine peaks igal juhul jõustuma hiljemalt 1. detsembril 2015.

               (9)

               Direktiivide kehtetuks tunnistamine ei tohiks tekitada uusi tõkkeid kaupade vabale liikumisele või täiendavat halduskoormust.

               (10)

               Direktiivide kehtetuks tunnistamine ei tohiks mõjutada kehtivaid EÜ tüübikinnitusi ega EÜ tüübikinnitustunnistusi nende kehtivuse lõppemiseni.

               (11)

               Kooskõlas paremat õigusloomet käsitleva institutsioonidevahelise kokkuleppe (16) punktiga 34 julgustatakse liikmesriike koostama nende endi jaoks ja liidu huvides tabeleid, kus on võimalikult suures ulatuses välja toodud vastavus käesoleva direktiivi ja ülevõtmismeetmete vahel, ning tegema need üldsusele kättesaadavaks,

         ON VASTU VÕTNUD KÄESOLEVA DIREKTIIVI:
   Artikkel 1
   Ilma et see piiraks artikli 6 lõike 1 kohaldamist, tunnistatakse direktiiv 71/349/EMÜ kehtetuks alates 1. juulist 2011.
   Artikkel 2
   Vastavalt artiklile 4 ja ilma et see piiraks artikli 6 lõike 2 kohaldamist, tunnistatakse direktiivid 71/347/EMÜ, 75/33/EMÜ, 76/765/EMÜ, 76/766/EMÜ ja 86/217/EMÜ kehtetuks alates 1. detsembrist 2015.
   Artikkel 3
   Vastavalt artiklile 4 ja ilma et see piiraks artikli 6 lõike 3 kohaldamist, tunnistatakse direktiivid 71/317/EMÜ ja 74/148/EMÜ kehtetuks alates 1. detsembrist 2015.
   Artikkel 4
   Komisjon hindab liikmesriikide esitatud aruannete põhjal 30. aprilliks 2011, kas artiklites 2 ja 3 osutatud direktiivide reguleerimisalasse kuuluvad mõõtevahendid on vaja lisada direktiivi 2004/22/EÜ reguleerimisalasse ning kas üleminekumeetmeid ja kõnealuste direktiivide kehtetuks tunnistamise tähtpäeva on vaja sellest tulenevalt kohandada. Komisjon esitab Euroopa Parlamendile ja nõukogule aruande, lisades sellele vajaduse korral vastava õigusakti ettepaneku.
   Artikkel 5
   1.   Liikmesriigid võtavad vastu ja avaldavad artikli 1 täitmiseks vajalikud õigus- ja haldusnormid hiljemalt 30. juuniks 2011. Nad edastavad kõnealuste meetmete teksti viivitamata komisjonile.
   Liikmesriigid kohaldavad neid meetmeid alates 1. juulist 2011.
   Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid võtavad vastu ja avaldavad artiklite 2 ja 3 täitmiseks vajalikud õigus- ja haldusnormid hiljemalt 30. novembriks 2015. Nad edastavad kõnealuste meetmete teksti viivitamata komisjonile.
   Liikmesriigid kohaldavad neid meetmeid alates 1. detsembrist 2015.
   Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   3.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 6
   1.   Direktiivi 71/349/EMÜ alusel kuni 30. juunini 2011 teostatud EÜ esmataatlused ja välja antud kalibreerimistunnistused jäävad kehtima.
   2.   Direktiivide 71/347/EMÜ, 75/33/EMÜ, 76/765/EMÜ ja 86/217/EMÜ alusel kuni 30. novembrini 2015 teostatud EÜ tüübikinnitused ja välja antud EÜ tüübikinnitustunnistused jäävad kehtima.
   3.   Direktiiviga 71/317/EMÜ kooskõlas olevatele kaaluvihtidele ja direktiiviga 74/148/EMÜ kooskõlas olevatele kaaluvihtidele võib teha EÜ esmataatluse vastavalt direktiivi 2009/34/EÜ artiklitele 8, 9 ja 10 kuni 30. novembrini 2025.
   Artikkel 7
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 8
   Käesolev direktiiv on adresseeritud liikmesriikidele.

      Strasbourg, 9. märts 2011

            Euroopa Parlamendi nimel

            president

         J. BUZEK

            Nõukogu nimel

            eesistuja

         GYŐRI E.

      (1)  ELT C 277, 17.11.2009, lk 49.

      (2)  Euroopa Parlamendi 15. detsembri 2010. aasta seisukoht (Euroopa Liidu Teatajas seni avaldamata) ja nõukogu 21. veebruari 2011. aasta otsus.

      (3)  EÜT L 202, 6.9.1971, lk 1.

      (4)  ELT L 106, 28.4.2009, lk 7.

      (5)  EÜT L 202, 6.9.1971, lk 14.

      (6)  EÜT L 239, 25.10.1971, lk 1.

      (7)  EÜT L 239, 25.10.1971, lk 15.

      (8)  EÜT L 84, 28.3.1974, lk 3.

      (9)  EÜT L 14, 20.1.1975, lk 1.

      (10)  EÜT L 262, 27.9.1976, lk 143.

      (11)  EÜT L 152, 6.6.1986, lk 48.

      (12)  EÜT L 262, 27.9.1976, lk 149.

      (13)  EÜT L 272, 3.10.1990, lk 1.

      (14)  EÜT L 333, 29.12.2000, lk 20.

      (15)  ELT L 135, 30.4.2004, lk 1.

      (16)  ELT C 321, 31.12.2003, lk 1.